AlexejDobrolubov/national_council_slovak_2010 huggingface dataset:
49. schôdza NR SR - 9.deň - B. popoludní
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Kolegyňa Gregorová, vy ste naozaj neuveriteľná, pretože, aby sa časť vášho vystúpenia venovala tomu, koľkí z nás tu sedia alebo nesedia, tak ja neviem, či ste nedovideli ďalej, ako je váš monitor, na ktorom ste krásne prečítali to, čo vám napísali, alebo neviete rátať do 10, lebo sa pozrite do svojich radov, ako ste veľmi obklopená svojimi kolegami, ako vás teraz podržia, ako sa tu vyjadrujú na vašu podporu, však zaoberajte sa niečím iným, pretože vaše vystúpenie z tohto hľadiska bolo absolútne mimo misia. Viete, ste nás tu chceli tak poučovať, že ste tu zástupkyňou tej mladej generácie, rovnako som takou zástupkyňou aj ja. A ja si nie tendenčne beriem historické osobnosti do úst, ako to robíte vy, ale akonáhle má prísť k tomu, keď sa vás a vašich kolegýň, konkrétne jednej, ktorá sa k tomu hrdo hlásila, že ona nememoruje a vôbec nevie, kto bol Masaryk a vôbec sa nezaujíma o to, ako vyzerala prvá republika, tak to sú veci na pováženie. A viete, kedy by ste mali sa nad týmito vecami trošku zaoberať? Boli sme v prvej republike jedným z prvých štátov a demokratických republík, kde ženy dostali volebné právo, ale to vám nenapadlo povedať. Vy vždy tendenčne iba útočíte, rozprávate úplne mimo aj o tom, čo ste rozprávali, že my tu kradneme nejaké voľby zo zahraničia. Vôbec to nie je pravda. Je mi veľmi ľúto, že mladá generácia naskočila na takúto znôšku lží a že veríte takým ľuďom, ako je pán Šimečka, ktorý je absolvent Oxfordu, tak potom možno, že mal študovať v Košiciach na vysokej škole alebo na Žilinskej dopravnej. Prečo dehonestujete naše vysoké tie školy, ktoré vychovali úžasných vedcov, lekárov, učiteľov, poľnohospodárov alebo aj technikov, pretože tu nemá byť o tom, ako ste vy povedali, že majú mladí ľudia brať lopaty do rúk. Pani
49. schôdza NR SR - 9.deň - B. popoludní
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán podpredseda, dúfam, vystúpili ste podľa mňa omnoho lepšie ako váš líder Progresívneho Slovenska. Vedeli ste nás pekne zaujať niektorými vašimi trefnými komentármi. A trošku si vás dovolím poopraviť, čo sa týka tých volieb v Maďarsku, pretože ste povedali, že Péter Szijjártó bol v opozičnom médiu. Takže zrazu začali existovať v Maďarsku opozičné médiá. V Budapešti sa zlepšil život. Okamžite sa tam bude lepšie žiť, ale viete, čo je zaujímavé, že jednotliví členovia budúcej vlády, ktorých zatiaľ predstavujú, tak skoro všetci rovnako ako Péter Magyar stáli po boku Viktora Orbána viac ako 16 rokov. Takže netvárme sa, že tu teraz prichádza absolútne niekto nový, skôr je to taký Viktor Orbán spred 30 rokov, z 90. rokov, tento pán Péter Magyar, takže tu vás trošku poopravím, čo sa týka toho, že priamo ste ma oslovili a že Péter Szijjártó sa objavil v opozičných médiách, pretože doteraz ste tvrdili, že žiadne opozičné médiá tam neexistujú, všetky sú len Orbánove. A Péter Magyar dokonca povedal, že prestane vysielať maďarská televízia 1, kým ju neočistia. Tak neviem, keby sme to my urobili tu na Slovensku, tak je s tým veľký problém, keby sme mali takéto výroky a Európska komisia by nás istotne napadla, ale v každom prípade ja mám skôr pocit z vašej strany, hlavne potom, ako vy ste povedali, že sa vám páči táto disciplína, ktorá tu je, tak myslím si, že vy máte omnoho silnejšiu tú disciplínu zavedenú, lebo okamžite sa rozbehli faktické poznámky na vašu podporu, ale pripadá mi to tak, že to vy sa bojíte a bojíte sa voličov na Slovensku, keďže tí vás natoľko nepodporujú, ako ste si asi predstavovali a nepomáhajú ani tomu jednotliví influenceri. Pani, pán poslanec Macášek, nech sa páči.
49. schôdza NR SR - 9.deň - B. popoludní
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Možno doplním vašu myšlienku tým, že na týchto ľudí netreba reagovať, lebo v skutočnosti ich osud Slovákov ani na Slovensku, ani inde nezaujíma. Pretože sa tu veľa hovorí o práve tých, ktorým berieme tú možnosť voliť poštou, ale nepočujeme o práve tých obálok, ktoré nestihli prísť. Potom, čo s tými ľuďmi, ktorí napríklad mali do 14 dní pred voľbami na Slovensku doručiť túto obálku, mala prísť poštou, takýchto obálok je 13 000 a nedostala sa táto ich vôľa na Slovensko. Čiže to je vec, ktorú by sme si mohli povedať, ale, pani kolegyňa Juriga, vás ocením, že veľmi pekne ste prečítali to, čo vám niekto napísal. To tak vy zvyknete robiť, takže krásne ste to prečítali, len akurát asi vám tam zabudli dopísať, že vo Francúzsku v roku 1975 zrušili voľbu poštou a historicky je medzi Francúzmi veľmi silná nedôvera voľby poštou. Trvala tam od 46. do 75. Ja viem, že teraz tak ťažšie dýchate z toho, lebo, keď ochutnáte vlastnú medicínu, tak vás to možnože preberie z toho vášho ružového obláčika. Ale tá demokracia, ku ktorej ste nás prirovnávali, vo Francúzsku, tak má obrovskú nedôveru, pretože sa tam manipulovali voľby, nevedeli jednotlivých voličov identifikovať a doteraz sa k tomu vyjadrujú. Dokonca cez covid rozmýšľali nad tým, že to zavedú naspäť, ale neurobili to, a ešte sa možno, keď pozeráme na západ, pozrime sa aj na východ a napríklad na Ukrajinu, ktorej sa snažíme mimoriadne pomáhať v humanitárnej oblasti, pretože sú vo vojnovom stave. Vy si tam chodíte len točiť videá, ale napríklad ani tam neexistuje možnosť voľby poštou. Posledné voľby tam boli v roku 2019 a vyhral v nich Petro Porošenko. Reagovať bude
49. schôdza NR SR - 9.deň - A. dopoludnia
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán kolega, pán Škripek, ja som si vás veľmi pozorne vypočula. Z môjho pohľadu ste ako prví vystúpili veľmi konštruktívne. Mali ste nejaký názor, nejaké dáta podložené faktami, síce približujúce sa k Progresívnemu Slovensku, čo mi je úprimne ľúto, že kresťanskí demokrati sa s progresívcami spájajú v mnohých témach, ktoré vám nie sú vlastné, ale povedali ste ich normálnym spôsobom, takže naozaj ja vám veľmi pekne ďakujem za to vystúpenie, pretože s mnohými vecami sa dá ďalej ich rozvíjať a podporiť ich. Napríklad ja nevidím problém v tom, aby sa na jednotlivých zastupiteľských úradoch strany nominovali svojich členov, pretože to bola jedna z vašich takých tém nosných, takže to si myslím, že ste veľmi pekne rozvinuli, ale vám ako kresťanovi ja si dovolím trošku možno porovnať voľby ako také s vierou, pretože, keď si to tak vezmeme, tak ľudia sa tiež utiekajú niekedy stovky, tisícky km do rôznych chrámov, do pútnických miest, aby sa modlili napríklad za zdravie, za svoju rodinu. Tak potom prečo ten istý človek, ktorý má takýto záujem o svoju rodinu, keď má možnosť raz za štyri roky demokraticky rozhodovať o ďalšom smerovaní celého štátu a celého národa, tak prečo by nemal tento zahraničný Slovák žijúci v zahraničí, prečo by nemal postúpiť taký istý proces ako Slovák žijúci tu? Predsa aj u nás na Slovensku je možnosť vypýtať si hlasovací preukaz, ale nerobí to každý jeden človek. A keď nám tu opozícia, hlavne teda tá progresívna časť, tvrdí, že my kradneme a neumožňujeme voľby, tak ja len chcem povedať, že žiadne marenie tu nie je, pretože práve pán minister Raši spojil Bratislavu letecky s Košicami, takže voľby budú ešte časovo dostupnejšie. Ďakujem pekne. Pán poslanec Tuška, nech sa páči. Ďakujem.
49. schôdza NR SR - 9.deň - A. dopoludnia
Dátum: 2026-04-27
Poslanec: Matejičková, Zuzana 
Druh vystúpenia: Vystúpenie s faktickou poznámkou

Pán Šimečka, ja chápem, že na vás nikto v celom našom slovenskom a malom parlamente nemá ako na veľkého lídra. Pretože ste nás prišli zachrániť priamo z Bruselu a z rôznych ďalších nadácií, kde ste sa školili, a ja si myslím, že za to vám musíme veľmi pekne poďakovať a zablahoželať vám, že ste takýmto absolventom z Oxfordu, ale obávam sa, že či predsa len na tom Oxforde vás naučili porozumieť textu. Pretože nikto z nás nejde kradnúť voľby, nejde tu nič meniť takým spôsobom, ako vy klamete ľudí na námestiach. Takže ja z tohto mám trošku takú malú obavu, či na Oxforde ste mali prednášky o tom, ako rozumieť písanému alebo teda, aby ste pochopili text, keď ho čítate. Predsa len vy ťažko znášate demokraciu a vidieť to aj na správaní vašich kolegýň, keď zaútočili na slobodný výkon pána poslanca Gašpara, keď mu ani len nedovolili predniesť návrh zákona. Takže keby ste vy vládli, o čo sa tak veľmi snažíte vyhrať voľby, pokojne ich vyhrajte. Keď sa ľudia tak rozhodnú, vy by ste mohli konečne pochopiť, že posledné parlamentné voľby vyhrala strana SMER. A ľudia sa tak rozhodli. A pán premiér dostal aj dostatočný počet hlasov na to, aby viedol tento štát. Keď naši voliči si želajú, aby sa zmenila a stransparentnila voľba zo zahraničia, tak my to robiť budeme. Ale, ak sa ešte tak dívam na vás, ako som vás pozorne počúvala, tak pravdepodobne sa riadite heslom svojho kandidáta na pána prezidenta. Snáď sa k nemu prihlásite, k pánovi Korčokovi, pretože on navštevoval školy a debatoval so študentami, čo náš pán Mierna nerobí, nechodí na školy. Povedal tam: „Mysli iba na seba a priateľov.“ Tak pán Šimečka, vy ste sa mi zdali, že sa riadite týmto heslom, že myslíte na seba, svoju rodinu a na dotácie, ktoré ste prepálili, pán poslanec Dostál.
49. schôdza NR SR - 5.deň - B. popoludní
Dátum: 2026-04-21
Poslanec: Matejičková, Zuzana 
Druh vystúpenia: Vystúpenie s faktickou poznámkou

102. Ďakujem za slovo, pán predsedajúci. Pani kolegyňa Jurík, išli ste na záver ako absolútna hviezda PS, proste one woman show. Škoda, že teda nie ste predsedníčkou Progresívneho Slovenska, pretože tie vaše všetky intelektuálne videá, ktoré vy ste schopná točiť, ktoré majú obrovskú výpovednú hodnotu, kde lusknete a fuč alebo prelet a fuč, tak to ozaj je obrovskou pridanou hodnotou. Vlastne vy, keby nemáte nášho premiéra Roberta Fica, vy nie ste schopná vyprodukovať žiadnu agendu, ktorá by bola prospešná pre Slovensko, pretože vy ste stále len tvrdili, že, a hlavne ústami vášho predsedu, že vašou úlohou je škodiť Slovensku. Pani kolegyňa, ale aby sme išli aj k tomu, čo ste vy hovorili, lebo do značnej miery ste tu naozaj odbáčali, začali ste, ako vám je vlastné, iróniou, poučovaním, moralizovaním. No ale povedali ste nám, že my tu nemáme nejakú 90, 90 hlasov tu nemáme, nemáme ústavnú väčšinu, vlastne my sme tu všetci úplne zbytočne, ale, pani kolegyňa, viete čo? Veď vy nemáte ani tú 76, a vašimi slovami, ja to mám presne napísané, aby som vás mohla odcitovať, potom vašimi slovami vy úplne zbytočne predkladáte a strácate čas a poberáte poslanecký plat, veď vám predsa nič neprechádza. Nemáte tú podporu, o ktorej vy nám tu tvrdíte, že my ju tu nemáme. Práve vy ju nemáte. Takže, pani kolegyňa, vašimi slovami je to úplne zbytočné, čo ste tu rozprávali, úplne zbytočné sú vaše zákony a potom úplne zbytočne strácate čas, keď viete, že vám tie zákony, ktoré predkladáte, neprejdú. A jediné, čo vy viete, bolo dehonestovať 30 rokov práce Dňa narcisov, keď ste urazili všetkých trpiacich ochorením a neboli ste schopné podporiť ani náš návrh zákona, ktorý prešiel na... (Prerušenie vystúpenia časomerom. Potlesk.) .
52. schôdza NR SR - 10.deň - B. popoludní
Dátum: 2026-06-09
Poslanec: Majerský, František (KDH)
Druh vystúpenia: Vystúpenie s faktickou poznámkou

Peťo, vystihol si všetky veci, ktoré sme posledný týždeň navnímali z diskusií so sektorom, ktorý sa problematike liekovej politiky venuje. Aj z tohto miesta treba povedať, že ani jeden z nás, čo tu sedí Ďakujem veľmi pekne. Peťo, vytiahol si všetky veci, ktoré sme posledný týždeň navnímali z diskusií so sektorom, ktorý sa problematike liekovej politiky venuje. Aj z tohto miesta treba povedať, že ani jeden z nás, čo tu sedí, a nie je špičkový odborník na liekovú politiku. Takýto asi ani jeden nie je. Treba otvorene povedať, že sa tejto problematike venujeme tým, že sa rozprávame s ľuďmi, ktorí sa tejto problematike venujú roky. Ale tie otázky a tie naše, naše, by som povedal, pripomienky sú, myslím, že oprávnené. A ja prijmem, že potom pán minister si zoberie záverečné slovo a to vysvetlí nie aj faktickou poznámkou, ale si zoberie slovo a bude sa to snažiť vysvetliť. Pardon. Ospravedlňujem sa. A skúsil by som ešte jednu dôležitú vec, ktorú som, ktorú som tu z tohto navnímal. Minulý týždeň sme schválili zákon, alebo lepšie povedané, vy ste schválili zákon, že chcete oddávať poslanci Národnej rady, že budú oddávať nevesty a že budeme robiť svadby. A teraz sa schváli zákon o tom, že budú môcť kozmetické salóny vpichovať botox. Ja za tým vidím takú zvláštnu konšpiráciu, že niekto tu ide niečo riešiť so svadbami a dúfam, že sa nikto z poslancov nejde hlásiť alebo z predstaviteľov vlády do Mama o, že ma alebo niečo také. Takže pevne verím, že s týmito návrhmi zákonov, ktoré ste za posledné dva týždne predstavili, ste skončili a toto je nosný zákon tejto vlády, ktorý pán minister zdravotníctva predstavil. Ďakujem.
52. schôdza NR SR - 10.deň - B. popoludní
Dátum: 2026-06-09
Poslanec: Majerský, František (KDH)
Druh vystúpenia: Vystúpenie s faktickou poznámkou

Situácia je veľmi vážna, keď už pán predseda vystúpil v pléne Národnej rady. To myslím v dobrom. Pán predseda, budem súhlasiť s veľa vecami, ktoré ste teraz povedali a tá diskusia, ktorá bola pri tejto liekovej reforme, bola naozaj široká. To nikto tu ani nespochybňuje a na veľa stretnutí sme boli pozvaní aj my ako opozícia, čiže to je, myslím si, dobrý krok, aby návrh zákona sa u neho vyladilo čo najviac chýb. Bolo tam dostatočné MPK, veľa, veľa pripomienok sa akceptovalo, veľa sa neakceptovalo, ale keď chcete pripravovať liekovú reformu, tak niekomu, nie všetci budú spokojní. To s tým súhlasím, ale nie, čo hovorím za seba ešte raz, chýba mi ten finančný dopad. To je jednoducho to, čo si aj prečítal Zdenko Sova a ty, tak to je paragrafové znenie, ale jednoducho financie na to, aby v budúcnosti, keď tie nožnice utvoríme, jednoducho nebudú. A chýba mi tam to, čo by malo byť kľúčové, že čo chce vlastne štát liečiť a do čoho chce investovať peniaze. To je to, po čom voláme a to by malo povedať ministerstvo, že a touto liekovou politikou by sa potom malo pokračovať aj ďalej. Nemôže to fungovať tak, že každú chvíľu si niekto bude meniť tú liekovú politiku, ako uzná za vhodné. Ak chceme naozaj mať nejaké dáta, nejaké výsledky, tak to budeme musieť merať dlhodobo a škoda, že nemáme zmerané to, čo som ja vravel v svojej rozprave, že nemáme zmerané lieky, ktoré do dnešného dňa boli preplácané a aký benefit mali, aký benefit mali pre pacienta. Možno by sme boli prekvapení, že kopec tých liekov mali len kozmetickú úpravu a, bohužiaľ, pre pacienta neprinášali žiadny benefit. Ďakujem. Pán poslanec Dvořák?
52. schôdza NR SR - 10.deň - B. popoludní
Dátum: 2026-06-09
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne. Tomáš, ja si myslím, že si v podstate zhrnul celý, celý návrh zákona svojím spôsobom. Si myslím, že niektoré veci, ktoré hovoríš ty, budem komentovať aj ja, ale nie so všetkým, samozrejme, budem súhlasiť, lebo samozrejme, že ty máš názor na niektoré zdravotnícke veci inak, ale to takto má byť. Eeh, pán minister, vy ste na začiatku svojej rozpravy hovorili takú jednu dosť dôležitú vec, že by sa tu neriešili nejaké politické veci a aby sa k tomuto návrhu zákona pristupovalo čisto tak odborne. A my sme si, myslím, tú domácu úlohu splnili. Snažili sme sa chodiť na všetky rokovania, ktoré boli. A ja to potom aj v rozprave skúsim tak viac vysvetliť, že keď sme sa stretávali s jednotlivými skupinami v zdravotníctve, ktoré zastupujú buď NIHO alebo zastupuje Ministerstvo zdravotníctva, alebo zastupovali farma priemysel, tak každý nám hovoril niečo iné. Tak ja som na konci dňa potom nevedel, že či tá zhoda na konci dňa je. Lebo NIHO nám, pán predseda Baláž, to asi nie je, hovoril o niečo iné a že ich požiadavky a ich pripomienky vôbec neboli akceptované na konci a že ten návrh zákona, ktorý dnes ide, tak nakoniec nie je to, čo bolo. Ale preto sa budem pýtať, ja hovorím, že ešte raz, veď ja mám rád, keď sa tu môžeme aspoň odborne baviť, lebo na zdravotníckom výbore ste neboli, takže sme sa vás to tam pýtať nemohli. E a otázka pre mňa taká najdôležitejšia z toho celého, čo si, Tomáš, presne ty povedal, je, že vieme vôbec na Ministerstve zdravotníctva, akú skupinu ochorení chceme vlastne podporovať? Lebo ja z tohto návrhu neviem, čo chceme vlastne podporovať, či chceme podporovať onkolieky alebo chceme podporovať kardio alebo neurológiu, lebo nevieme. A to, podľa mňa, vieme, hej? Keď vieme, dobre, tak si, pán minister, potom vysvetlí, tak budem čakať na tú odpoveď, lebo ja si myslím, že toto je hlavný bod úrazu alebo kameň úrazu, že čo vlastne chceme tými
52. schôdza NR SR - 10.deň - B. popoludní
Dátum: 2026-06-09
Poslanec: Majerský, František (KDH)
Druh vystúpenia: Vystúpenie s faktickou poznámkou

Veľmi pekne, pán minister. Túto výzvu určite prijmeme. Chceme sa na tom určite zúčastniť. Pevne verím, že to všetko dopadne tak, ako ste aj teraz povedali, že to pôjde v takých zákonných intenciách, ako ste to teraz povedali a záver bude ten, že pre január 2027 už neuvidíme na Slovensku ani jeden takýto automat, ktorý, zopakujem ešte raz, predávajú grázli, ktorí ničia zdravie a budúcnosť našich detí. A takisto, ako ste povedali na záver, poviem to, že pevne verím, že ak to bude napísané dobre a bude to riešiť tento parlament, sa nájde široká podpora koalície a opozície a v tomto pevne verím, že tu nikto nebude nič politikárčiť, ale spravíme jeden poctivý a dobrý zákon, ktorý bude ochraňovať naše deti a ich budúcnosť. Ďakujem.
49. schôdza NR SR - 12.deň - A. dopoludnia
Dátum: 2026-04-30
Poslanec: Majerský, František (KDH)
Druh vystúpenia: Vystúpenie s faktickou poznámkou

148. Ďakujem pekne, pán Pročko, za vaše vystúpenie podľa mňa k mimoriadne veľmi dôležitej téme, ktorou je hazard a ničenie rodín. Kto nemal skúsenosť v rodine s tým, tak podľa mňa nevie, o čom hovorí. Ja som vtedy, keď sme tu bojovali proti hazardným hrám v noci, keď tu pán Huliak obhajoval herne v Bratislave, tak som vtedy vystúpil a povedal som svoj príbeh, ktorý som vtedy mal ako chlapec, ktorého otec hral automaty. A viem, čo všetko naša mama musela kvôli tomu obetovať a koľko prác musela robiť, aby nás štyroch súrodencov uživila. Hazard ničí životy, hazard ničí rodiny. Ak kto si myslí, že to nie je pravda, tak nech sa ide na tie rodiny pozrieť. Môžeme si tu hovoriť, že to je slobodné rozhodnutie. Je. Ani môjho otca nikto nenútil. Ale príležitosti, ktoré herne vytvárajú a sú tak blízko obydlí, sú blízko miest, dokonca škôl, tak umožňujú tým ľuďom, aby tam hrali a míňali peniaze a obrábali peniaze svojich detí, svojich manželiek, svojich rodín. Musíme hazard obmedziť a ja by som ho najradšej aj zrušil. Hazard nemá čo robiť v tejto krajine. Ak ho nevieme zrušiť, tak ho zdaňme, aby sa tie peniaze vracali naspäť do systému. Hazard neprináša nič dobré. Choďte sa tam pozrieť, do hociktorej herne, koľko smutných ľudí vidíte z herne odchádzať a koľko ešte viac smutných ľudí vidíte doma, ktorí nemajú čo jesť, nemajú si čo kúpiť, lebo ich otec alebo dokonca aj ich mama, lebo hrajú už aj ženy, prehral. Ďakujem, pán Pročko, za vaše vystúpenie a takisto aj kolegovi Šipošovi za otvorenie tejto témy. Je to vážna vec a ja si myslím, že keď sa na niečom táto, tento parlament zhodnúť, tak je to, že hazard by vôbec v tejto krajine nemal byť. Ďakujem.
52. schôdza NR SR - 15.deň - A. dopoludnia
Dátum: 2026-06-16
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Že sa kolegyňa Plaváková zapojila do tejto debaty, lebo akože presne tak by som si predstavovala tú odbornú debatu o referende. Myslím si, že to nemusí byť vôbec niečo, čo nás bude politicky rozdeľovať. Myslím si, že tam je naozaj veľa toho, čo by sme dokázali spraviť, keby sme sa o tom bavili dôsledne, bavili aj s odborníkmi. Ja sa napríklad pozerám na iné krajiny, kde majú funkčný ten inštitút referenda a často je sfunkčnený práve tým, že ten počet voličov, oprávnených voličov, ktorý je potrebný na to, aby to referendum bolo platné. Dokázali spraviť, keby sme sa o tom bavili dôsledne, bavili aj s odborníkmi. Ja sa napríklad pozerám na iné krajiny, kde majú funkčný ten inštitút referenda a často je sfunkčnený práve tým, že ten počet voličov, oprávnených voličov, ktorý je potrebný na to, aby to referendum bolo platné, sa odvíja od minulej účasti v parlamentných voľbách napríklad. Že, keď u nás bola volebná účasť v parlamentných voľbách, poviem, 60 %, tak budúce referendum by bolo úspešné vtedy, keby vlastne polovica toho objemu ľudí, ktorí sa zúčastnili parlamentných volieb, prišla vlastne k tomu referendu a takáto účasť by v podstate stačila na platné referendum. Toto je taký najtypickejší model v zahraničí, ako sa vlastne to kvórum, tá nevyhnutná účasť, ráta a to v krajinách, kde majú funkčný model referenda, že toto by boli pre mňa také návrhy, o ktorých by som sa rada rozprávala, ktoré podľa mňa by si zaslúžil parlament, aby sme sa naozaj na to referendum pozreli ako na nejaký inštitút, ktorý máme záujem rozvíjať, lebo, ak sa nepozrieme presne od týchto koreňov, čo všetko potrebujeme na to, aby bolo referendum platné, aby bolo účinné. Keď sa nepozrieme vlastne od týchto základov na inštitút referenda ako takého, tak potom zbytočne si budeme hovoriť, čo môže a čo nemôže referendum meniť, keď my vieme, že vlastne referendum je v slovenských podmienkach v súčasnosti naozaj nefunkčný inštitút a bola sisyfovská práca pri vstupe do Európskej únie ho urobiť platným.
52. schôdza NR SR - 14.deň - A. dopoludnia
Dátum: 2026-06-15
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ja by som očakávala, že keď táto vláda a táto koalícia chce meniť ústavu, tak najprv by ju mali začať dodržiavať. Ešte stále tu máme nesplnenú povinnosť vlády, a to požiadať o dôveru tento parlament na základe ústavného zákona o rozpočtovej zodpovednosti, pretože ste takým nesmiernym percentom zadlžili túto krajinu, že tento ústavný zákon od vás žiada splnomocnenie, aby ste ju ďalej pri takejto zadlženosti mohli vôbec viesť. A vy ste to neurobili. Vaša koalícia, vaša vláda ešte o túto dôveru nepožiadala. A už je to, kedy to bolo? V novembri? Kedy ste mali požiadať? A čo, máme jún? Tak vy si chcete meniť ústavu, vy sa tvárite, ako vám záleží na týchto procesoch. Ešte to robíte spôsobom, ktorý je akože naozaj na hanbu, pozmeňujúcim pozmeňujúcim návrhom k zákonu, ktorý sa týka obcí a miest, ktorý sa týka predĺženia funkčného obdobia samosprávnych krajov, obcí, miest a tak ďalej. A vy idete týmto meniť referendum. Áno, je to dôležitý nástroj demokracie. No ale ak vám na ňom záleží, ak reálne chcete mať čo povedať k téme zmien ústavy a dôstojným spôsobom, tak najprv tú ústavu, na ktorú ste vy sľubovali, začnite dodržiavať. A ja len dodám, že tak, ako povedal môj kolega Dosta, je mimoriadne pokrytecké, že s takýmto návrhom prichádzate. V podstate necelý rok a pol do ďalších parlamentných volieb, kedy vám, ako ste už povedali, to citujem: „Keď občania povedia, dosť, sklamali ste nás, žiadame si nové voľby a chcete im vyhovieť práve týmto inštitútom,“ už nemajú šancu povedať vám. Pretože si myslím, tak ako bolo povedané, že tie, že tie výsledky verejnej mienky sú úplne zrejmé a občania chcú vymeniť v tomto momente najmä vás, tak im dajte na to nástroj oveľa skôr než to, čo tu predvádzate. Môžete kľudne dnes o 1:00 odvolávať Migaľa.